stanford-oval/wikipedia huggingface dataset:
เมเว็น
ประวัติ

ภารกิจของยานสำรวจอวกาศเมเว็นถือกำเนิดขึ้นจากแผนงานมาร์ส-สเค้าท์ (Mars Scout Program) ขององค์การนาซา ซึ่งภารกิจดังกล่าวนับเป็นโครงการลำดับที่สองของแผนงานนี้ ถัดจากโครงการลำดับแรกคือภารกิจโดยยานฟินิกส์ประมาณ 6 ปี แผนงานมาร์ส-สเค้าท์ มีเป้าหมายลดค่าใช้จ่ายของภารกิจสำรวจอวกาศไม่ให้เกิน 485 ล้านดอลลาร์สหรัฐต่อโครงการ ไม่รวมกับค่าขนส่งที่มีมูลค่าประมาณ 187 ล้านดอลลาร์สหรัฐ ปัจจุบันแผนงานนี้ถูกยกเลิกตั้งแต่ พ.ศ. 2553 แล้ว โครงการยานสำรวจอวกาศเมเว็นใช้งบประมาณทั้งสิ้น 485 ล้านดอลลาร์สหรัฐ
องค์การนาซาได้คัดเลือกภารกิจยานสำรวจอวกาศเมเว็นในฐานะ ภารกิจมาร์ส-สเค้าท์ 2013 เมื่อวันที่ 15 กันยายน พ.ศ. 2551 โดยการคัดเลือกดังกล่าวมีผู้เข้าชิง ได้แก่ ภารกิจ "The Great Escape" และโครงงานเสนออื่นอีก 8 ชิ้น
วันที่ 2 สิงหาคม พ.ศ. 2556 ยานเมเว็นถูกลำเลียงมาถึงศูนย์อวกาศเคนเนดี รัฐฟลอริดา สหรัฐอเมริกา เพื่อตระเตรียมการปล่อยยานขึ้นสู่อวกาศ จากนั้นในวันที่ 18 พฤศจิกายน ปีเดียวกัน ยานสำรวจอากาศจึงถูกส่งขึ้นสู่อวกาศ ณ ฐานทัพอากาศแหลมคะแนเวอรัล จุดปล่อยหมายเลข 41 (Space Launch Complex 41) โดยบรรทุกไปกับจรวดชนิดแอตลาส วี หมายเลข 401 ยานเมเว็นจะเดินทางถึงดาวอังคารในเดือนกันยายน พ.ศ. 2557 พร้อมกับยานมาร์สออบิเทอร์มิชชันในวันใกล้เคียงกัน
อนึ่ง เมื่อวันที่ 3 ตุลาคม พ.ศ. 2556 เกิดภาวะปิดบริการของรัฐบาลกลางแห่งสหรัฐอเมริกา โครงการนี้ถูกยกเว้นเป็นกรณีพิเศษ โดยไม่ถือว่าเป็นโครงการขนาดเล็กขององค์การนาซา ทำให้ได้รับงบประมาณสนับสนุนตามปกติ เพื่อป้องกันความเสียหายที่อาจเกิดขึ้นกับแผนการปล่อยยานในอีก 1 เดือนข้างหน้า
ยานสำรวจอวกาศเมเว็นเข้าสู่วงโคจรรอบดาวอังคารเมื่อวันที่ 22 กันยายน พ.ศ. 2557 เวลาประมาณ 2:24 น. (UTC) ซึ่งยานดังกล่าวเดินทางจากโลกถึงดาวอังคารด้วยระยะทางกว่า 711 ล้านกิโลเมตร ใช้เวลาเดินทางทั้งสิ้น 10 เดือน
ภารกิจของยาน

จากการค้นพบลักษณะภูมิประเทศบางพื้นที่บนดาวอังคารที่คล้ายกับเส้นทางไหลของน้ำที่แห้งแล้ว รวมทั้งการค้นพบแร่ธาตุที่เกิดจากแรงกระทำของน้ำ สิ่งเหล่านี้บ่งชี้ว่าครั้งหนึ่งแล้ว ดาวอังคารเคยมีชั้นบรรยากาศที่หนาแน่นพอและอุ่นพอที่น้ำสามารถคงอยู่ในสถานะของเหลวและไหลบนพื้นดาวอังคาร แต่ต่อมาชั้นบรรยากาศของดาวได้กระจายหายออกไปในอวกาศ โดยนักวิทยาศาสตร์คาดการณ์ว่าภายในช่วงเวลาไม่กี่ล้านปี ชั้นบรรยากาศของดาวอังคารหายไปถึง 99% จากการที่แกนของดาวอังคารเย็นตัวลง ทำให้สนามแม่เหล็กของดาวอ่อนลงมาก ส่งผลให้ลมสุริยะสามารถพัดเอาชั้นบรรยากาศของดาวอังคาร ตลอดจนสารประกอบที่ระเหยได้อื่น ๆ ออกไปจนแทบสิ้น
เป้าหมายของยานเมเว็นคือการหาคำตอบเกี่ยวกับความเป็นไปของสภาพอากาศบนดาวอังคาร และนำข้อมูลจากการสำรวจมาวิเคราะห์และเรียบเรียงเป็นประวัติ ว่าแก๊สชนิดต่าง ๆ ที่เคยเป็นส่วนหนึ่งของบรรยากาศของดาวนั้นสูญหายไปได้อย่างไร การสำรวจของยานเมเว็นแบ่งภารกิจหลักออกเป็น 4 อย่าง ดังนี้
การระบุอย่างชัดเจนว่า การสูญหายของสสารต่าง ๆ ที่เป็นส่วนหนึ่งของชั้นบรรยากาศดาวอังคารนั้น เกิดขึ้นมาโดยตลอด
การระบุสภาพปัจจุบันของบรรยากาศชั้นบน บรรยากาศชั้นไอโอโนสเฟียร์ ตลอดจนปฏิสัมพันธ์กับลมสุริยะ
การระบุอัตราการสูญเสียของชั้นบรรยากาศที่หายไปในอวกาศ ซึ่งได้แก่ แก๊สในสถานะเสถียรและสถานะไอออน รวมทั้งศึกษากระบวนการที่ทำให้เกิดการสูญเสียดังกล่าวขึ้น
การระบุอัตราส่วนของไอโซโทปที่เสถียรภายในชั้นบรรยากาศของดาวอังคาร
ข้อมูลเชิงเทคนิคของยาน

ยานสำรวจอวกาศเมเว็นสร้างและทดสอบโดย ล็อกฮีด มาร์ติน สเปซซิสเท็มส์ (Lockheed Martin Space Systems) โดยใช้ต้นแบบโครงสร้างเดียวกันกับยานมาร์สรีคอนเนสเซนซ์ออร์บิเตอร์ และยาน 2001 มาร์ส ออดิสซี ตัวยานเป็นทรงลูกบาศก์ขนาด 2.3 เมตร × 2.3 เมตร × สูง 2 เมตร ด้านข้างทั้งสองฝั่งติดตั้งแผงพลังงานแสงอาทิตย์ โดยปลายแผงทั้งสองข้างติดตั้งเครื่องมือแมกนีโตมิเตอร์ ความยาวทั้งหมดจากปลายแผงถึงปลายแผงอีกฝั่งวัดได้ 11.4 เมตร เมื่อรวมเชื้อเพลิงทั้งหมดที่ใช้ในการขับเคลื่อนแล้ว ยานเมเว็นจะหนัก 2,454 กิโลกรัม หากไม่นับเชื้อเพลิงตัวยานจะหนัก 809 กิโลกรัม
เครื่องมือทางวิทยาศาสตร์

ยานเมเว็นมีภารกิจสำรวจชั้นบรรยากาศของดาวอังคาร โดยเฉพาะบรรยากาศชั้นบนและชั้นไอโอโนสเฟียร์ที่มีปฏิสัมพันธ์กับลมสุริยะ เครื่องมือทางวิทยาศาสตร์ส่วนใหญ่จะใช้วัดค่าต่าง ๆ ที่เกี่ยวข้องกับบรรยากาศ โดยผู้ผลิตเครื่องมือทางวิทยาศาสตร์ให้กับยานเมเว็นประกอบด้วย มหาวิทยาลัยโคโลราโด โบลเดอร์ มหาวิทยาลัยแคลิฟอร์เนีย เบิร์กลีย์ และศูนย์การบินอวกาศก็อดเดิร์ด
(D) Solar Wind Electron Analyzer (SWEA) หรือ อุปกรณ์วิเคราะห์อิเล็กตรอนจากลมสุริยะ : วัดค่าลมสุริยะและปริมาณอิเล็กตรอนบนชั้นไอโอโนสเฟียร์
(G) Solar Wind Ion Analyzer (SWIA) หรือ อุปกรณ์วิเคราะห์ไอออนจากลมสุริยะ : วัดค่าลมสุริยะ และความหนาแน่นและความเร็วของไอออนในชั้นแมกนีโตชีท (magnetosheath)
(A) SupraThermal And Thermal Ion Composition (STATIC) หรือ องค์ประกอบของไอออนเชิงอุณหภาพและอุณหภาพยิ่งยวด : วัดค่าของไอออนเชิงอุณหภาพ (thermal ions) ไปจนถึงไอออนหลุดพ้นพลังงานปานกลาง (moderate-energy escaping ions)
(H) Solar Energetic Particle (SEP) หรือ อนุภาคพลังสูงจากดวงอาทิตย์ : วัดค่าผลกระทบของอนุภาคสุริยะพลังงานสูง (Solars energetic particles, SEPs) ต่อบรรยากาศชั้นบน
(E) Langmuir Probe and Waves (LPW) : วัดคุณสมบัติของบรรยากาศชั้นไอโอโนสเฟียร์
(I) Magnetometer (MAG) : วัดค่าสนามแม่เหล็กบริเวณชั้นไอโอโนสเฟียร์และสนามแม่เหล็กจากลมสุริยะระหว่างดาวเคราะห์
(B) Imaging Ultraviolet Spectrometer (IUVS) : วัดค่าคุณสมบัติของบรรยากาศชั้นบนและชั้นไอโอโนสเฟียร์ของดาวทั้งดวง
(C) Neutral Gas and Ion Mass Spectrometer (NGIMS) : วัดส่วนประกอบและไอโซโทปของแก๊สเสถียรและไอออน
Solar Wind Electron Analyzer (SWEA)
SupraThermal And Thermal Ion Composition (STATIC)
Solar Energetic Particle (SEP)
Langmuir Probe and Waves (LPW)
Imaging Ultraviolet Spectrometer (IUVS)
แหล่งข้อมูลอื่น

MAVEN - NASA เก็บถาวร 2019-02-26 ที่ เวย์แบ็กแมชชีน (อังกฤษ)
MAVEN - JPL (อังกฤษ)
0
ตราประจำภารกิจ
ขณะปล่อยยาน (จรวดแอตลาส วี)
เมแกน เทรนเนอร์

| เมแกน เทรนเนอร์ |
| --- | --- |
เทรนเนอร์ในปี 2020
ข้อมูลพื้นฐาน
ชื่อเกิด: เมแกน อลิซาเบธ เทรนเนอร์
เกิด:  (1993-12-22) ธันวาคม 22, 1993 (30 ปี)  แนนทัคเก็ต,  รัฐแมสซาชูเซตส์, สหรัฐอเมริกา
แนวเพลง: อาร์แอนด์บีร่วมสมัย, ดูวอป, บลูอายด์โซล
อาชีพ: นักร้อง, นักแต่งเพลง, นักดนตรี, โปรดิวเซอร์
เครื่องดนตรี: เปียโน, อูคูเลเล่
ช่วงปี: 2009–ปัจจุบัน
ค่ายเพลง: อีพิกเรเคิดส์
คู่สมรส: ดาริล ซาบาร่า (2018–ปัจจุบัน)

เว็บไซต์: meghan-trainor.com
เมแกน อลิซาเบธ เทรนเนอร์ (อังกฤษ: Meghan Elizabeth Trainor) เป็นนักร้อง และนักแต่งเพลงชาวอเมริกัน เริ่มต้นการแสดงดนตรีครั้งแรกให้กับวงท้องถิ่น และเป็นนักแต่งเพลงกับค่ายบิ๊กเยลโลด็อกมิวสิค ก่อนที่เธอจะมาจดสัญญากับค่ายเพลงอีพิกเรเคิดส์ พร้อมกับปล่อยซิงเกิล "All About That Bass" ที่สามารถขึ้นเป็นอันดับหนึ่งบนชาร์ตบิลบอร์ดฮอต 100 จนเธอกลายเป็นที่รู้จักกันอย่างแพร่หลาย
ประวัติ > ชีวิตในวัยเด็กและเริ่มต้นสู่อาชีพศิลปิน

เมแกน อลิซาเบธ เทรนเนอร์เกิดเมื่อวันที่ 22 ธันวาคม ค.ศ. 1993 ที่เกาะแนนทัคเก็ต ในรัฐแมสซาชูเซตส์ ประเทศสหรัฐอเมริกา เป็นบุตรสาวคนโต มีบิดาชื่อแกรี และมารดาชื่อเคลลี่ เทรนเนอร์ เธอมีน้องชาย 2 คนคือ ไรอัน และจัสติน เทรนเนอร์เริ่มต้นสร้างเพลงตั้งแต่อายุ 7 ขวบ และหัดแต่งเพลงแรกตอนอายุ 11 ขวบ โดยพ่อแม่ของเธอได้ซื้อคอมพิวเตอร์ให้ตอนอายุ 13 ปี และสร้างสตูดิโอในบ้านไว้ให้เธอได้อัดเพลง เทรนเนอร์เติบโตและได้รับการเลี้ยงดูเป็นอย่างดีในแนนทัคเก็ต จนกระทั่งครอบครัวของเธอย้ายมาที่เคปค้อด เธอจึงจำเป็นต้องเข้าเรียนที่เนาเซตไฮสกูล (Nauset Regional High School) ที่ไฮสกูลเธอได้เรียนรู้ทั้งการร้องเพลง การเล่นกีตาร์ และเล่นทรัมเป็ตในวงแจ๊ส นอกจากนี้เธอยังได้เรียนกับจอห์นนี สปามปินาโต สมาชิกวงเดอะสปามปินาโตบราเธอร์ เธอได้เริ่มแสดงดนตรีโดยเป็นนักกีตาร์ คียบอร์ด และร้องให้กับวงท้องถิ่นชื่อ "ไอแลนด์ ฟิวชัน" เป็นเวลา 4 ปี
เมื่อเทรนเนอร์มีอายุครบ 17 ปี เธอได้ถูกแนะนำโดยอัล แอนเดอร์สัน สมาชิกวงเอ็นอาร์บีคิว ให้คาร์ลา วอลเลซ เจ้าของร่วมและผู้จัดการทั่วไปของค่ายบิ๊กเยลโลด็อกมิวสิค รู้จัก จนเธอได้เข้ามาเซ็นสัญญาเป็นนักแต่งเพลงกับค่ายของวอลเลซหลังจากวันคล้ายวันเกิดครบรอบ 18 ปีของเทรนเนอร์ได้ไม่นาน ต่อมาในปี ค.ศ. 2011 ระหว่างที่เธอยังเรียนอยู่ที่ไฮสกูล เทรนเนอร์ได้เขียนเพลงและได้ปล่อยอัลบั้มแรกของเธอ "I'll Sing With You" ในวันที่ 31 มกราคม และอัลบั้ม "Only 17" ในวันที่ 14 กันยายน หลังจากนั้นเธอเดินทางไปกับทริปเขียนเพลงที่ลอสแอนเจลิส, นครนิวยอร์ก และแนชวิลล์ และตั้งถิ่นฐานอยู่ที่แนชวิลล์ตอนอายุ 19 ปี เทรนเนอร์มีผลงานเขียนเพลงให้กับ ซาบรีนา คาร์เพนเตอร์, แรสคอล แพลตส์, อาร์ไฟฟ์ และศิลปินอีกมากมาย
ประวัติ > All About That Bass และ Title

ระหว่างทริปของเทรนเนอร์ เธอได้พบกับเควิน คาดิช ผู้เคยได้เข้ารับการเสนอชื่อเข้าชิงรางวัลแกรมมี ทั้งสองได้ร่วมกันเขียนเพลง "All About That Bass" ในปี ค.ศ. 2014 โดยทางค่ายบิ๊กเยลโลด็อกมิวสิคบอกกับเธอว่า "มันคือเพลงที่ดีและมีศิลปินน้อยคนนักที่จะร้องเพลงนี้ได้" จนเมื่อแอล.เอ. เรด ประธานกรรมการและซีอีโอของค่ายอีพิกเรเคิดส์ ได้ยินดีโมของเพลงนี้จากเธอ จึงได้พาไปเซ็นสัญญากับค่ายของเขา และได้ปล่อยซิงเกิลนี้ในฐานะศิลปินเดี่ยว ในวันที่ 30 มิถุนายน ค.ศ. 2014 "All About That Bass" เป็นเพลงแรกของเทรนเนอร์ที่สามารถขึ้นเป็นอันดับหนึ่งบนชาร์ตบิลบอร์ดฮอต 100 และชาร์ตอีกหลายประเทศ เช่น ออสเตรเลีย, แคนาดา, เดนมาร์ก และนิวซีแลนด์ เป็นต้น นอกจากนี้ยังสร้างประวัติศาสตร์บนชาร์ตของสหราชอาณาจักร โดยเป็นเพลงแรกที่ทำสตรีมส์อะโลนสู่ Official Singles Chart Top 40 ในยอดขาย 1.17 ล้านสตรีมส์ ต่อมาในวันที่ 9 กันยายน ค.ศ. 2014 เทรนเนอร์ได้ปล่อยอีพีแรกของเธอชื่อว่า "Title" ซึ่งสามารถทำยอดขาย 21,000 แผ่น ในวีคแรกบนชาร์ตบิลบอร์ด 200
ผลงานอัลบั้ม > สตูดิโออัลบั้ม

Title (2015)
Thank You (2016)
Treat Myself (2020)
Timeless (2024)
ผลงานอัลบั้ม > อีพี

Title (2014)
The Love Train (2019)
แหล่งข้อมูลอื่น

เว็บไซต์อย่างเป็นทางการ
เมแกน เทรนเนอร์ เก็บถาวร 2014-10-05 ที่ เวย์แบ็กแมชชีน ที่อีพิกเรเคิดส์
เมแกน เทรนเนอร์ ที่ออลมิวสิก
เมแกน เทรนเนอร์ ที่อินเทอร์เน็ตมูวีเดตาเบส
| ด ค กรางวัลแกรมมี สาขาศิลปินหน้าใหม่ยอดเยี่ยม |
| --- | --- |
1950s:  ไม่มีรางวัล (1958)  บ็อบบี ดาริน (1959) 
1960s:  บ็อบ นิวฮาร์ต (1960)  ปีเตอร์ เนโร (1961)  โรเบิร์ต กูเล็ต (1962)  เดอะสวิงเกิลซิงเกอรส์ (1963)  เดอะบีเทิลส์ (1964)  ทอม โจนส์ (1965)  ไม่มีรางวัล (1966)  บ็อบบี เจนทรี (1967)  โจเซ เฟลิเซียโน (1968)  ครอสบี, สติลส์ แอนด์แนช (1969) 
1970s:  เดอะคาร์เพนเทอส์ (1970)  คาร์ลี ไซมอน (1971)  อเมริกา (1972)  เบ็ตต์ มิดเลอร์ (1973)  มาร์วิน แฮมลิช (1974)  นาตาลี โคล (1975)  สตาร์แลนด์โวคอลแบนด์ (1976)  เดบบี บูน (1977)  อะเทสต์ออฟฮันนี (1978)  ริคกี ลี โจนส์ (1979) 
1980s:  คริสโตเฟอร์ ครอสส์ (1980)  ชีนา อีสตัน (1981)  เมนแอตเวิร์ก (1982)  คัลเจอร์คลับ (1983)  ซินดี ลอเปอร์ (1984)  ซาเด (1985)  บรูซ ฮอร์นสบี & เดอะแรนก์ (1986)  โจดี วัตลีย์ (1987)  เทรซี แชปแมน (1988)  มิลลี วานิลลี (1989) 
1990s:  มารายห์ แครี (1990)  มาร์ก คอห์น (1991)  อาร์เรสเตดเดเวลลอปเมนต์ (1992)  โทนี แบรกซ์ตัน (1993)  เชอรีล โครว์ (1994)  ฮูตีแอรด์เดอะโบลว์ฟิช (1995)  ลีแอน ไรมส์ (1996)  พอลลา โคล (1997)  ลอรีน ฮิลล์ (1998)  คริสตินา อากีเลรา (1999) 
2000s:  เชลบี ลีนน์ (2000)  อลิเชีย คีส์ (2001)  นอราห์ โจนส์ (2002)  อีวาเนสเซนซ์ (2003)  มารูนไฟฟ์ (2004)  จอห์น เลเจนด์ (2005)  แคร์รี อันเดอร์วูด (2006)  เอมี ไวน์เฮาส์ (2007)  อะเดล (2008)  แซกบราวน์แบนด์ (2009) 
2010s:  เอสเปรันซา สปอลดิง (2010)  บอนอีแวร์ (2011)  ฟัน (2012)  แมคเคิลมอร์ แอนด์ไรอัน ลูอิส (2013)  แซม สมิธ (2014)  เมแกน เทรนเนอร์ (2015)  เชนจ์เดอะแร็ปเปอร์ (2016)  อเลสเซีย คารา (2017)  ดัว ลีปา (2018)  บิลลี ไอลิช (2019) 
2020s:  เมแกนเดอะสตัลเลียน (2020)  โอลิเวีย โรดริโก (2021)  ซามารา จอย (2022)  วิกตอเรีย มอเนต์ (2023) 
เมแกน อลิซาเบธ เทรนเนอร์ ในปี ค.ศ. 2014
เม็สเซอร์ชมิท เม 410

| เม 410 |
| --- | --- |

หน้าที่: เครื่องบินขับไล่หนัก, เครื่องบินขับไล่ทิ้งระเบิด
ประเทศผู้ผลิต:  ไรช์เยอรมัน
ผู้ผลิต: เม็สเซอร์ชมิท
เที่ยวบินแรก: 14 มีนาคม 1942
เริ่มใช้: 1943
ปลดระวาง: 1945
ผู้ใช้หลัก:  ลุฟท์วัฟเฟอ  กองทัพอากาศฮังการี
การผลิต: พฤษภาคม 1943-สิงหาคม 1944
จำนวนที่ถูกผลิต: 1,189
พัฒนาจาก: เม็สเซอร์ชมิท เม 210
เม็สเซอร์ชมิท เม 410 (อังกฤษ: Messerschmitt Me 410) เป็นเครื่องบินขับไล่หนักของเยอรมัน ผลิตโดยเม็สเซอร์ชมิท และใช้โดยลุฟท์วัฟเฟอในช่วงสงครามโลกครั้งที่สอง
คุณลักษณะ (เม 410 เอ-1/ยู-2)

ผู้สร้าง: เม็สเซอร์ชมิท (ประเทศเยอรมนี)
ประเภท: เครื่องบินขับไล่
เครื่องยนต์: 2 × Daimler-Benz DB 603A
กางปีก: 16.3513 เมตร
ยาว: 12.484 เมตร
สูง: 4.280 เมตร
พื้นที่ปีก: 36.2031 ตารางเมตร
น้ำหนักเปล่า: 7,518 กิโลกรัม
อัตราเร็วสูงสุด: 624 กิโลเมตร/ชั่วโมง ที่ระดับความสูง 6,700 เมตร
รัศมีทำการรบ: 1,200 กิโลเมตร
พิสัยบินไกลสุด: 2,300 กิโลเมตร
อาวุธ: ปืนใหญ่อากาศ MG 151/20 ขนาด 20 มม. 2 กระบอก / ปืนกล MG 131 ขนาด 13 มม. 2 กระบอก / ปืนกล MG 17 ขนาด 7.92 มม. 2 กระบอก
ดูเพิ่ม

เม็สเซอร์ชมิท เบเอ็ฟ 110
แหล่งข้อมูลอื่น

Me 410 at the Royal Air Force Museum, Cosford
US Intelligence Report on Me 410 at LoneSentry.com
เม 410
แมกซ์เวลล์ เทรเวอร์

| --- | --- |
แมกซ์เวลล์ เทรเวอร์ ในพิธีมอบรางวัลของการแข่งท้องถิ่นในเจนไน ประเทศอินเดีย
ข้อมูลส่วนบุคคล
ชื่อเล่น: แมกซี
วันเกิด:  (1963-08-21) 21 สิงหาคม ค.ศ. 1963 (61 ปี) ไฮเดอราบาด รัฐอานธรประเทศ ประเทศอินเดีย
ข้อมูลทีม
ทีมปัจจุบัน: เกษียณ
ประเภท: ไทม์ไทรอัล 1,000 เมตร
บทบาท: นักจักรยาน
ประเภทนักจักรยาน: สปรินเตอร์
ทีมอาชีพ
ค.ศ. 1980-90: ประเทศอินเดีย รัฐอานธรประเทศ
 
ชัยชนะครั้งสำคัญ
แชมป์จักรยานลู่ของประเทศสิบเอ็ดสมัย
 
แมกซ์เวลล์ เทรเวอร์ (อังกฤษ: Maxwell Trevor) เป็นนักจักรยานชาวอินเดีย ซึ่งถือเป็นนักจักรยานที่ยอดเยี่ยมที่สุดของประเทศอินเดีย เทรเวอร์เป็นผู้ครองสถิติของประเทศ โดยชนะเหรียญรางวัลกว่า 250 เหรียญและเป็นแชมป์จักรยานลู่ของประเทศสิบเอ็ดสมัย
ประวัติ

แมกซ์เวลล์ เทรเวอร์ เกิดในครอบครัวเชื้อสายแองโกลอินเดีย โดยเขาเป็นหนึ่งในพี่น้องที่มีอยู่ทั้งหมดหกคน สี่คนเอาดีทางกีฬาจักรยานซึ่งได้เป็นตัวแทนรัฐอานธรประเทศและเป็นตัวแทนของประเทศหลายต่อหลายครั้ง นอกจากนี้ยังได้รับแรงบันดาลใจโดยเพรสตัน ทัลลี ซึ่งเป็นนักจักรยานระดับนานาชาติ ความสนใจในกีฬาของเทรเวอร์ได้รับการจุดประกายโดยพี่ชายของเขาที่มีชื่อว่า เกล็น ซึ่งเป็นนักจักรยานระดับนานาชาติในคริสต์ทศวรรษ 1970 ด้วยการฝึกฝนร่วม 8–10 ชั่วโมงของทุกวัน และได้รับการฝึกสอนโดยมุมตัซ อาเหม็ด ซึ่งเป็นผู้ฝึกสอนในระดับรัฐ ผู้ใช้ชีวิตในช่วงท้ายที่สหรัฐอเมริกา เทรเวอร์มีภรรยาและลูกทั้งหมดสามคน โดยลูกคนหนึ่งที่ได้รับการฝึกสอนจากเขา ได้ชนะการแข่งขันในระดับเยาวชนของประเทศและชนะอันดับสามในการแข่งขันชิงชนะเลิศของภาคใต้
การรุกของเทรเวอร์สู่การแข่งจักรยานได้เริ่มขึ้นใน ค.ศ. 1980 โดยในปีนั้น เขาได้ชนะการแข่งทั้งในระดับเยาวชนรวมถึงในรุ่นใหญ่ เขาได้เป็นตัวแทนของอินเดียในการแข่งขันเอเชียนเกมส์ที่เดลี (ค.ศ. 1982) และโซล (ค.ศ. 1986), จักรยานชิงแชมป์เอเชีย, ชิงแชมป์โลก และเฟรนด์ชิพเกมส์
หลังจากอำลาจากการเล่นกีฬา เทรเวอร์ได้ทำหน้าที่เป็นผู้ฝึกสอนทีมจักรยานรัฐอานธรประเทศและเป็นเลขานุการแห่งสมาคมจักรยานของรัฐ นอกจากนี้ เขายังมีส่วนร่วมในหลายกิจกรรม ดังเช่น การสนับสนุนวัฒนธรรมแองโกลอินเดีย และการรณรงค์ทางสังคม เช่น 'จักรยานในการทำงาน' หลังจากได้รับการไล่ตามโดยนักจักรยานรุ่นเยาว์ เทรเวอร์ก็ได้เริ่มการฝีกสอน และมีแผนที่จะเริ่มมีสถานศึกษาเป็นของตัวเอง
แหล่งข้อมูลอื่น

แมกซ์เวลล์ เทรเวอร์ ที่เฟซบุ๊ก
แมงกะพรุนอิรุคันจิ

แมงกะพรุนอิรุคันจิชนิด Malo kingi ในหลอดพลาสติกใส
แมงกะพรุนอิรุคันจิ (อังกฤษ: Irukandji jellyfish) เป็นชื่อสามัญแมงกะพรุนที่มีพิษร้ายแรงมากที่สุดจำพวกหนึ่งของโลก จัดเป็นแมงกะพรุนจำพวกแมงกะพรุนกล่อง หรือ คูโบซัว
โดยแมงกะพรุนอิรุคันจินั้นจะเป็นแมงกะพรุนที่มีขนาดเล็ก มีความยาวเพียงไม่เกิน 1 เซนติเมตร น้ำหนักไม่เกิน 1 ออนซ์ มีลำตัวโปร่งใส และมีหนวดที่มีเข็มพิษจำนวนมากมายที่มีพิษต่อระบบโลหิต โดยจะทำให้โลหิตเป็นพิษ และเสียชีวิตได้ในระยะเวลาไม่นาน โดยเฉพาะอย่างยิ่งกับสัตว์เลี้ยงลูกด้วยนม
แมงกะพรุนที่อาจเรียกได้ว่าเป็น แมงกะพรุนอิรุคันจินั้นแบ่งออกได้เป็น 4 ชนิด คือ Carukia barnesi, Malo kingi, Alatina alata และชนิดใหม่ คือ Malo maxima (หรืออาจจะมีมากได้ถึง 6 ชนิด)
โดยชื่อ "อิรุคันจิ" นั้นมีที่มาจากชาวเผ่าอิรุคันจิ ชนเผ่าพื้นเมืองของออสเตรเลียที่มีตำนานเล่าขานต่อกันมาเกี่ยวกับความเจ็บปวดและอันตรายของแมงกะพรุนจำพวกนี้หากได้สัมผัสเข้า
แมงกะพรุนอิรุคันจิ ได้ถูกศึกษาครั้งแรกทางวิทยาศาสตร์ในราวคริสต์ทศวรรษที่ 1960 โดยนักวิทยาศาสตร์ที่เคยถูกพิษของมันแทงเข้า ได้ลงไปจับในทะเลทางตอนเหนือของออสเตรเลียเพื่อศึกษา
เดิมทีแมงกะพรุนอิรุคันจิ เผยกระจายพันธุ์แต่เฉพาะทางตอนเหนือของออสเตรเลีย แต่ปัจจุบันได้มีรายงานพบในหลายพื้นที่มากขึ้น เช่น ฮาวาย, ญี่ปุ่น, ฟลอริดา รวมถึงในประเทศไทย
พิษของแมงกะพรุนอิรุคันจิ ทำให้ผู้ที่โดนเข็มพิษของแมงกะพรุนจำพวกนี้แทงถูกมีอาการที่เรียกว่า "อาการอิรุคันจิ" (Irukandji syndrome)
การพบในไทย

แมงกะพรุนอิรุคันจิถูกรายงานพบครั้งแรกในน่านน้ำไทย เมื่อนักท่องเที่ยวต่างชาติได้ถูกเข็มพิษของแมงกะพรุนทิ่มหลายรายในปี พ.ศ. 2551 โดยที่บางรายถึงกับเสียชีวิตทันที และมีนักท่องเที่ยวรายหนึ่งที่เกาะหมาก จังหวัดตราด ยืนยันว่าลูกชายของตนถูกพิษจากแมงกะพรุนอิรุคันจิเข้าจนอาการสาหัส ทางการของไทยจึงทำการศึกษาและตรวจสอบเรื่องนี้อย่างทันที จากนั้นจึงมีการเปิดเผยขึ้นในเดือนตุลาคม ปีเดียวกัน จากหัวหน้าสถานแสดงพันธุ์สัตว์น้ำภูเก็ต ว่าเป็นแมงกะพรุนอิรุคันจิจริง ซึ่งไม่เคยมีรายงานพบในประเทศไทยมาก่อน ด้วยว่าเป็นแมงกะพรุนชนิดใหม่ของโลกด้วย ซึ่งพิษของแมงกะพรุนชนิดนี้นั้นเทียบเท่ากับหอยเต้าปูนและหมึกสายวงน้ำเงิน และเท่าที่ศึกษาพบว่า อยู่ในแหล่งน้ำตื้นของอ่าวไทย แต่ปริมาณที่พบยังไม่มากนัก ซึ่งโดยปกติแล้วจะพบมากที่ออสเตรเลีย
ชนิดใหม่ล่าสุดคือ Keesingia gigas มีขนาดใหญ่กว่าตัวอื่น ๆ และไม่มี tentacle พบทีออสเตรเลีย
เมแกน ฟอกซ์

| เมแกน ฟอกซ์ |
| --- | --- |
ฟอกซ์ใน ค.ศ. 2023
เกิด: เมแกน เดนิส ฟอกซ์  (1986-05-16) พฤษภาคม 16, 1986 (38 ปี) โอกริดจ์ รัฐเทนเนสซี สหรัฐ
อาชีพ: นักแสดง
ปีปฏิบัติงาน: ค.ศ. 2001–ปัจจุบัน
คู่สมรส: ไบรอัน ออสติน กรีน (สมรส 2010; หย่า 2021)
บุตร: 3 คน
เมแกน เดนิส ฟอกซ์ (อังกฤษ: Megan Denise Fox; เกิดเมื่อวันที่ 16 พฤษภาคม ค.ศ. 1986) เป็นนักแสดงและนางแบบชาวอเมริกัน
หลังจากประสบความสำเร็จในอาชีพนางแบบ เธอเริ่มมีผลงานการแสดงในปี 2001 โดยเธอแสดงบทสมทบในบท ไบรแอนนา วอลเลซ ในภาพยนตร์ Holiday In The Sun แสดงร่วมกับแมรี เคต โอลเซนและแอชลีย์ โอลเซน ฟอกซ์ยังเป็นแขกรับเชิญในซีรีส์ทางโทรทัศน์อีกหลายเรื่องอย่าง What I Like About You, Two and a Half Men, The Help, Ocean Ave รวมถึงใน Hope and Faith
ในปี 2004 ฟอกซ์มีผลงานภาพยนตร์สองเรื่องแสดงร่วมกับลินเซย์ โลแฮน ใน Confessions Of A Teenage Drama Queen ภาพยนตร์เรื่องอื่นเช่น Crimes Of Fashion (TV) (2004) How to Lose Friends & Alienate People (2008) และ Whore (2008) ฟอกซ์โด่งดังในบทมิเกลา เบนส์ ในบทแฟนสาวของไชอา เลอบัฟในเรื่อง Transformers จากบทนี้ทำให้เธอได้รับการเสนอชื่อหลายรางวัลในทีนชอยซ์อวอร์ดส ผลงานถัดมาเป็นภาคต่อของเรื่องนี้คือ Transformers: Revenge of the Fallen, Jennifer's Body, Jonah Hex และ The Crossing
ชีวิตช่วงต้น

เมแกน เดนิส ฟอกซ์เกิดเมื่อวันที่ 16 พฤษภาคม ค.ศ. 1986 โอกริดจ์ รัฐเทนเนสซี จากกลอเรีย ดาร์ลีน (nสกุลเดิม ซิสสัน) กับแฟรงกลิน ทอมัส ฟอกซ์ เธอใช้ชีวิตวัยเด็กในร็อกวูดที่อยู่ใกล้เคียง พ่อแม่หย่ากันตอนเธออายุ 3 ขวบ จากนั้นแม่ของเธอแต่งงานใหม่ และฟอกซ์กับพี่/น้องสาวได้รับการเลี้ยงดูจากแม่และ Tony Tonachio พ่อเลี้ยง
ผลงาน > ภาพยนตร์

| ปี | ชื่อเรื่อง | บทบาท | หมายเหตุ |
| --- | --- | --- | --- |
| 2001 | Holiday in the Sun | Brianna Wallace | Direct-to-video |
| 2003 | Bad Boys II | Bikini Kid Dancing Under Waterfall | Uncredited extra |
| 2004 | Confessions of a Teenage Drama Queen | Carla Santini |  |
| 2007 | Transformers | Mikaela Banes |  |
| 2008 | How to Lose Friends & Alienate People | Sophie Maes |  |
| 2008 | Whore | Lost |  |
| 2009 | Transformers: Revenge of the Fallen | Mikaela Banes |  |
| 2009 | Jennifer's Body | Jennifer Check |  |
| 2010 | Jonah Hex | Tallulah Black / Lilah |  |
| 2010 | Passion Play | Lily Luster |  |
| 2011 | Friends with Kids | Mary Jane |  |
| 2012 | The Dictator | Herself |  |
| 2012 | This Is 40 | Desi |  |
| 2014 | Teenage Mutant Ninja Turtles | April O'Neil |  |
| 2016 | Teenage Mutant Ninja Turtles: Out of the Shadows | April O'Neil |  |
| 2019 | Above the Shadows | Juliana |  |
| 2019 | Zeroville | Soledad Paladin |  |
| 2019 | The Battle of Jangsari | Maggie |  |
| 2020 | Think Like a Dog | Ellen Reed |  |
| 2020 | Rogue | Samantha O'Hara |  |
| 2021 | Till Death | Emma |  |
| 2021 | Midnight in the Switchgrass | Rebecca Lombardi |  |
| 2021 | Night Teeth | Grace |  |
| 2022 | Big Gold Brick | Jacqueline |  |
| 2022 | Taurus | Mae |  |
| 2022 | Good Mourning | Kennedy |  |
| 2023 | Johnny & Clyde | Alana Hart |  |
| 2023 | Expend4bles | Gina |  |
| 2024 | Subservience † | Alice | Post-production |

| --- | --- |
†: ระบุผลงานที่ยังไม่ได้เผยแพร่
ผลงาน > รายการโทรทัศน์

| ปี | ชื่อเรื่อง | บทบาท | หมายเหตุ |
| --- | --- | --- | --- |
| 2002–2003 | Ocean Ave. | Ione Starr | Main role |
| 2003 | What I Like About You | Shannon | Episode: "Like a Virgin (Kinda)" |
| 2004 | Two and a Half Men | Prudence | Episode: "Camel Filters and Pheromones" |
| 2004 | The Help | Cassandra Ridgeway | 3 episodes |
| 2004 | Boss Girl | Candace | Television film |
| 2004–2006 | Hope & Faith | Sydney Shanowski | 48 episodes (Season 2–3) |
| 2009 | Saturday Night Live | Herself / Host | Episode: "Megan Fox / U2" |
| 2011 | Robot Chicken | Herself / Lois Lane (voice) | Episode: "The Core, the Thief, His Wife and Her Lover" |
| 2012 | Robot Chicken DC Comics Special | Lois Lane (voice) | Television film |
| 2012 | Wedding Band | Alexa Jordan | Episode: "I Love College" |
| 2016–2017 | New Girl | Reagan Lucas | 15 episodes (Season 5–6) |
| 2018 | Legends of the Lost with Megan Fox | Herself / Host | 4 episodes; also co-creator and executive producer |
| 2023 | Dave | Herself | Episode: "Met Gala" |
ผลงาน > วิดีโอเกม

| ปี | ชื่อ | บทบาท | หมายเหตุ |
| --- | --- | --- | --- |
| 2007 | Transformers: The Game | Mikaela Banes |  |
| 2009 | Transformers: Revenge of the Fallen | Mikaela Banes |  |
| 2023 | Mortal Kombat 1 | Nitara | Voice and Facial model |
ผลงาน > มิวสิกวิดีโอ

| ปี | ชื่อ | ศิลปิน | บทบาท | หมายเหตุ |
| --- | --- | --- | --- | --- |
| 2009 | "New Perspective" | Panic! at the Disco | Jennifer Check | Clips from Jennifer's Body |
| 2010 | "Love the Way You Lie" | Eminem (featuring Rihanna) | Kimberly Scott |  |
| 2020 | "Bloody Valentine" | Machine Gun Kelly | Herself |  |
แหล่งข้อมูลอื่น

Megan Fox ที่อินเทอร์เน็ตมูวีเดตาเบส
เมแกน ฟอกซ์ ที่ออลมูวี
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  เยอรมนี  อิสราเอล  สหรัฐ  ลัตเวีย  เช็กเกีย  เกาหลี  เนเธอร์แลนด์  โปแลนด์ 
ศิลปิน:  มิวสิกเบรนซ์ 
ประชาชน:  Deutsche Synchronkartei 
อื่น ๆ:  IdRef
แมงกะพรุนหัวคว่ำ

| แมงกะพรุนหัวคว่ำ |
| --- | --- |

แมงกะพรุนหัวคว่ำชนิด C. andromeda
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
โดเมน:: Eukaryota
อาณาจักร:: Animalia
ไฟลัม:: Cnidaria
ชั้น:: Scyphozoa
อันดับ:: Rhizostomae
อันดับย่อย:: Kolpophorae
วงศ์:: Cassiopeidae Agassiz, 1862
สกุล:: Cassiopea Péron & Lesueur, 1809

ชนิด
 8 ชนิด (ดูในเนื้อหา)
แมงกะพรุนหัวคว่ำ หรือ แมงกะพรุนกลับหัว (อังกฤษ: Upside-down jellyfishes) เป็นแมงกะพรุนจำพวกหนึ่ง ที่จัดอยู่ในวงศ์ Cassiopeidae และสกุล Cassiopea ซึ่งเป็นเพียงสกุลเดียวเท่านั้นที่อยู่ในวงศ์นี้ (แต่บางข้อมูลจัดให้มี 2 สกุล)
แมงกะพรุนหัวคว่ำ เป็นแมงกะพรุนสกุลเดียวเท่านั้นที่อาศัยอยู่บนพื้นทะเลหรือพื้นมหาสมุทร โดยที่ตำแหน่งของเมดูซ่าหรือส่วนหัวที่คว่ำลงทำให้สามารถคอยจับแพลงก์ตอนที่ลอยผ่านกินมากับกระแสน้ำ และใช้พลังงานที่ได้จากการสังเคราะห์แสงของสาหร่ายซูแซนเทลลี่ที่อาศัยอยู่ในตัวเพื่อการเจริญเติบโต รวมถึงมีเข็มพิษที่อยู่รอบ ๆ นั้นด้วย  และจากการศึกษาของสถาบันเทคโนโลยีแห่งแคลิฟอร์เนีย พบว่า แมงกะพรุนหัวคว่ำนั้นมีการนอนหลับอย่างหลับสนิทด้วยเหมือนกับสัตว์ชั้นสูงหรือสัตว์ที่มีโคร่งร่างซับซ้อนชนิดอื่น ๆ  ทั้งที่เป็นเพียงสัตว์น้ำที่ไม่มีแกนสันหลังและลำตัวโปร่งแสงเท่านั้น
โดยที่ชื่อ Cassiopeda และ Cassiopeidae นั้นมีที่มาจากแคสซิโอเปีย ราชินีแห่งเอธิโอเปีย ผู้เป็นชายาของราชาเซเฟอุส และเป็นมารดาของเจ้าหญิงแอนโดรมีดา ตามเทพปกรณัมกรีก
แมงกะพรุนหัวคว่ำ มีขนาดประมาณ 30 เซนติเมตร แบ่งออกได้เป็น 8 ชนิด (บางข้อมูลแบ่งออกเป็น 11 ชนิด) ได้แก่
Cassiopea andromeda
Cassiopea depressa
Cassiopea frondosa
Cassiopea medusa
Cassiopea mertensi
Cassiopea ndrosia
Cassiopea ornata
Cassiopea xamachana
แหล่งข้อมูลอื่น

ข้อมูลที่เกี่ยวข้องกับ Cassiopea ที่วิกิสปีชีส์
เม็มวอร์ส์ออฟแอนอิมเพอร์เฟกต์แองเจิล

เม็มวอร์ส์ออฟแอนอิมเพอร์เฟกต์แองเจิล (อังกฤษ: Memoirs of an Imperfect Angel) คืออัลบั้มภาษาอังกฤษลำดับที่ 12 ของมารายห์ แครี ศิลปินชาวอเมริกา เดิมมีกำหนดการออกจำหน่ายวันที่ 25 สิงหาคม พ.ศ. 2552 ต่อมามีการเลื่อนกำหนดการออกจำหน่ายเป็นวันที่ 15 กันยายน พ.ศ. 2552 และวันที่ 29 กันยายน พ.ศ. 2552 ในสหรัฐอเมริกา ในสหราชอาณาจักรจะออกจำหน่ายก่อนสหรัฐอเมริกา 1 วันโดยค่ายเมอร์คิวรี และออกจำหน่ายทั่วโลกโดยค่ายยูนิเวอร์แซลมิวสิก
อัลบั้มนี้มารายห์ร่วมงานกับโปรดิวเซอร์ที่มีชื่อเสียงหลายคน อาทิ เจอร์มารีน ดูปรี, ไบรอัน-ไมเคิล ค็อกซ์, เดอะ-ดรีมและทริกกี สจวต โดยเดอะ-ดรีมและทริกกี สจวต เข้าร่วมอำนวยการผลิตเพลง "ออบเซสสด์" ซิงเกิลแรกของอัลบั้มนี้ ออกจำหน่ายในวันที่ 16 มิถุนายน พ.ศ. 2552 ขึ้นอันดับที่ 11 ของชาร์ต บิลบอร์ด ฮอต 100 และเป็นเพลงซิงเกิลที่ 40 ของมารายห์ที่ขึ้นอับดับ 1 ใน 10 ของชาร์ตดังกล่าว ทำให้เธอเป็นนักร้องสตรีลำดับที่ 8 ที่มีเพลงในชาร์ตดังกล่าวใน 10 ลำดับแรกที่มากกว่า 40 เพลง และนับเป็นเพลงของเธอที่ขึ้นชาร์ตเริ่มต้นสูงสุดนับตั้งแต่ปี พ.ศ. 2541 ซิงเกิลที่ 2 ได้ออกเผยแพร่เพลง "ไอว็อนต์ทูโนวว็อตเลิฟอิส" ซึ่งเป็นเพลงที่นำผลงานของวงฟอร์อีจีเนอร์มาขับร้องใหม่ ซึ่งจะเผยแพร่เพลงดังกล่าวในวันที่ 29 กันยายน พ.ศ. 2552 เพื่อกระตุ้นยอดจำหน่ายในสหรัฐอเมริกา on September 29, 2009, as simultanious release with the album in the US.